open-index/open-wikipedia-markdown huggingface dataset:
Αμνηστία

**Αμνηστία** ονομάζεται η διά νόμου άρση του αξιόποινου χαρακτήρα ορισμένων πράξεων με την οποία και αναστέλλεται η ισχύς των, προς κολασμό τούτων, νόμων καθώς και η ανάκριση ή δίωξη επ' αυτών των πράξεων. Με την αμνηστία επέρχεται δηλαδή η απόσβεση της ποινικής αγωγής. Η παροχή αμνηστίας ονομάζεται αμνήστευση.

Με την αμνηστία αίρεται μόνο το αξιόποινο της αδίκου πράξης που σημαίνει ότι δεν απαλλάσσει τον αμνηστευμένο της υποχρέωσης αποζημίωσης ή χρηματικής ικανοποίησης αν τέτοια επίσης έχουν καταλογισθεί. Στον αμνηστευμένο, είναι εύλογο ότι δεν παρέχεται το δικαίωμα αίτησης επανάληψης της δίκης προκειμένου να αποδείξει την αθωότητά του.

Η αμνηστευμένη πράξη διαγράφεται από το ποινικό μητρώο του αμνηστευμένου. Την αμνηστία παρέχει ο ανώτατος άρχων (βασιλεύς ή πρόεδρος) κατόπιν εισήγησης και ευθύνης του αρμόδιου Υπουργού Δικαιοσύνης.

Η Αμνηστία είναι πράξη πολιτική που αποβλέπει στο συμφέρον της Πολιτείας και που υπαγορεύεται από ποικίλες συνθήκες και ανάγκες τόσο του Κράτους όσο και από πιθανές ανάγκες κοινωνικού συμφέροντος. Αυτή αποτελούσε προνόμιο του βασιλέως όταν θεσμοθετήθηκε και περιλήφθηκε, με αίτημα του βασιλέως Γεωργίου Α΄, στο Σύνταγμα του 1911, άρθρο 39 ως δικαίωμα «*παραχώρησης αμνηστίας μόνο επί πολιτικών εγκλημάτων επί τη ευθύνη του [[Υπουργείο Δικαιοσύνης (Ελλάδα)|Υπουργείου]]*», προκειμένου επανέλθει η τάξη από έκτροπα που σημειώθηκαν μετά από τα γεγονότα του 1909. Έτσι η διάταξη αυτή συνεχίζει έκτοτε να διατηρείται τροποποιούμενη κάθε φορά αναλόγως του πολιτεύματος.

Και όμως οι συζητήσεις με παράλληλες διαφωνίες περί της απονομής της, υπήρξαν επί 10ετίες πολλές τόσο ως προς την έκταση και το είδος των αδικημάτων, όσο και προς τα πρόσωπα με ή άνευ όρων. Συμποσούμενες αυτές σε κανόνες απονομής είναι: 
# Να απονέμεται πριν ή σε οποιοδήποτε στάδιο δίωξης ακόμα και κολασμού (δηλαδή και μετά εκδίκαση και οριστική καταδίκη), 
# Να απονέμεται γενικά, τόσο για τη κυρία πράξη όσο και για τις επακόλουθες, της κυρίας, πράξεις και επί των συμμετασχόντων σ' αυτές και
# (Κατ' ερμηνεία Συντάγματος υπό Κωστή και Κωνσταντόπουλο) Η αμνηστία να απονέμεται για οποιοδήποτε αδίκημα, και άνευ περιορισμού, όταν ανάγκη της Πολιτείας το απαιτήσει. Όμως στο Σύνταγμα του 1922 περιλήφθηκε αντίθετη διάταξη κατά την οποία «*αμνηστία επί κοινών εγκλημάτων ουδέ δια νόμου απονέμεται*» που συνέχισε να ισχύει στις νεότερες αναθεωρήσεις.

Σημείωση: Η Αμνηστία δεν θα πρέπει να συγχέεται με την απόδοση χάριτος που αφορά επιείκεια ή μετριασμό χρόνου έκτισης ποινής.

## Παραπομπές

Κατηγορία:Ποινικό Δίκαιο
Σημείο

[μικρογραφία|Σημεία σε ένα [Ευκλείδειος χώρος|ευκλείδειο χώρο|255x255εσ]]
Το **σημείο** στον χώρο είναι οντότητα που έχει θέση, αλλά δεν έχει διαστάσεις (μήκος, πλάτος ή ύψος). Είναι κατά συνέπεια μηδέν διαστάσεων, δηλ. αδιάστατο. Περιέχει την έννοια της θέσης, της ύπαρξης, αλλά δεν έχει μετρήσιμα στοιχεία, δηλ. δεν μπορεί να μετρηθεί. Το σημείο είναι από τα βασικότερα στη γεωμετρία  (όπως η ευθεία) και δεν μπορεί να οριστεί με ακρίβεια.

## Ιστορική διαδρομή
Το *σημείο* (*σημεῖον*, Ιων.: *σημήϊον*, Δωρ.: *σαμήϊον*, άλλες μορφές: *σαμεῖον*, *σαμᾶον*) χρησιμοποιήθηκε πρώτη φορά σαν μαθηματική λέξη από τον Ευκλείδη. Πριν χρησιμοποιούσαν την λέξη *στιγμή*, όπως αναφέρεται και από τον Αριστοτέλη. Ακόμα όμως και πολύ μετά τον Ευκλείδη, συνεχίζουν να χρησιμοποιούν τη λέξη *στιγμή*, όπως φαίνεται από τον Διογένη τον Λαέρτιο, τον Πλούταρχο και αλλού.

Η πρώτη μαθηματική χρήση της λέξης *«σημείο»* γίνεται από τον Ευκλείδη στα Στοιχεία του, μαζί και με τον ορισμό του, που είναι ο εξής: «*σημεῖόν ἐστιν, οὗ μέρος οὐθέν.*», δηλαδή σημείο είναι εκείνο που δεν έχει κανένα μέρος. Με αυτή την έννοια παραμένει μέχρι σήμερα στη χρήση της Ευκλείδειας Γεωμετρίας, αλλά και όλων των γνωστών γεωμετριών που έχουν δημιουργηθεί στη σύγχρονη ιστορία, εκτός ελαχίστων εξαιρέσεων στις οποίες καταργείται τελείως η έννοια του σημείου.

Ο ορισμός του Ευκλείδη στην ουσία εννοεί ότι το σημείο δεν μπορεί να διασπαστεί, να τεμαχιστεί. Αυτή η έννοια υπάρχει και στην έννοια του άτομου του Δημόκριτου. Όπως αναφέρει ο Διογένης ο Λαέρτιος, μεταφέροντας τις απόψεις του Πλάτωνα, τα πράγματα διακρίνονται σε αυτά που χωρίζονται σε μέρη(*«μεριστά»*) και αυτά που δεν χωρίζονται(*«ἀμέριστα»*). Δείγματα αυτών που δεν χωρίζονται αποτελούν η *μονάδα*(αριθμητική), το *σημείο*(γεωμετρία) και ο *φθόγγος*(μουσική). Η έννοια του σημείου είχε αποτελέσει στην αρχαιότητα, θέμα πολλών φιλοσοφικών συζητήσεων με σκοπό την κατανόηση και τον ορισμό του, αφού τέτοιες έννοιες αφορούν την φιλοσοφία της γεωμετρίας, αλλά και την φιλοσοφία γενικώς. Οι Πυθαγόρειοι δίνουν ιδιαίτερη σημασία στην έννοια του *σημείου*, και αποτελεί μάλιστα ακρογωνιαίο λίθο της γεωμετρίας τους, αλλά και της ευρύτερης κοσμοθεωρίας τους. Το ίδιο όμως ισχύει για όλες τις γεωμετρίες που έχουν δημιουργηθεί στις μέρες μας και στις οποίες ο ορισμός του σημείου αποτελεί σημαντικό και κρίσιμο θεωρητικό ζήτημα.

Στην Καρτεσιανή Γεωμετρία το σημείο ταυτίζεται με τις συντεταγμένες του. Έτσι π.χ. σε έναν Ευκλείδειο χώρο τριών διαστάσεων το σημείο ορίζεται ως η διατεταγμένη τριάδα (α,β,γ) , όπου τα α,β,γ είναι πραγματικοί αριθμοί και προσδιορίζουν το μήκος, το πλάτος και το ύψος. Στους πολυδιάστατους χώρους και γενικά σε ένα χώρο *n* διαστάσεων το σημείο ορίζεται από τις *n* συντεταγμένες του.

## Εξωτερικοί σύνδεσμοι
* Ευκλείδεια Γεωμετρία -  Πανελλήνιο Σχολικό Δίκτυο

## Παραπομπές


## Δείτε επίσης
* Γεωμετρία

 

Κατηγορία:Σημείο (γεωμετρία)
Κατηγορία:Ευκλείδεια Γεωμετρία
Ενδιαίτημα

Ως **ενδιαίτημα** ορίζεται το φυσικό περιβάλλον στο οποίο ζει και αναπαράγεται ένα είδος, ένας πληθυσμός ή μια βιοκοινότητα. Παραδείγματα ενδιαιτημάτων θα μπορούσαν να θεωρηθούν: ένα δάσος κωνοφόρων πυκνό μικρής ηλικίας, ένα δάσος κωνοφόρων μεγάλης ηλικίας, ένα δάσος κωνοφόρων αραιό, ένα δάσος πλατυφύλλων, μια ρεματιά, ένα δάσος αειφύλλων πλατυφύλλων, μια καλλιεργούμενη έκταση, οπως και κάθε άνθρωπος έχει τον τόπο του κ.λ.π.

## Εξωτερικοί σύνδεσμοι
* 
* 


Κατηγορία:Οικολογία
Κατηγορία:Ενδιαιτήματα
Γίρι Πάρουμπεκ

Ο **Γίρι Παρούμπεκ** (*Jiří Paroubek*, γενν. 21 Αυγούστου 1952) είναι Τσέχος πολιτικός και μέλος του Σοσιαλδημοκρατικού Κόμματος της Τσεχίας (ČSSD). Γεννήθηκε στο Όλομουτς της Μοραβίας. Στις 25 Απριλίου 2005 διαδέχθηκε τον Στάνισλαφ Γκρος και έγινε πρωθυπουργός. Προηγουμένως, ήταν υπουργός στην κυβέρνηση του Γκρος. Το 2006 αποχώρησε από την πρωθυπουργία και διορίστηκε στη θέση του ο Μίρεκ Τοπολάνεκ. Μετά την ήττα των Σοσιαλδημοκρατών στις βουλευτικές εκλογές του 2010 ο Πάρουμπεκ παραιτήθηκε από την ηγεσία του κόμματος

## Παραπομπές


## Εξωτερικοί σύνδεσμοι

* Ο προσωπικός ιστοχώρος του Paroubek (Τσεχικά)

Κατηγορία:Πρωθυπουργοί της Τσεχίας
Παρθένο δάσος

thumb|right|263x263px|Παρθένο δάσος στο Μαυροβούνιο 
**Παρθένο δάσος** είναι το δάσος που δημιουργείται, αναπτύσσεται και αναγεννάται χωρίς καμία ανθρώπινη επέμβαση. Εξελίσσεται σύμφωνα με τους νόμους της φύσης, κάτω από τις επιδράσεις του βιοτικού και αβιοτικού περιβάλλοντος. Τα φυτά μεγαλώνουν, δημιουργούν σπέρματα, πεθαίνουν και τα διαδέχονται άλλα. Υπάρχει ένας αδιάκοπος αγώνας για το φως, το νερό, τα θρεπτικά συστατικά, τον ζωτικό χώρο ανάμεσα στα μεμονωμένα άτομα αλλά και ανάμεσα στα είδη. 

Συνήθως, τα παρθένα δάση διακρίνονται στα πρωτογενή, τα οποία παρέμειναν μακριά από ανθρωπογενείς επιδράσεις, και στα δευτερογενή, που υπέστησαν κάποτε ανθρωπογενείς επιδράσεις, οι οποίες όμως δεν άφησαν εμφανή ίχνη. Στα παρθένα δάση τυπικά δεν επιτρέπονται ανθρωπογενείς επιδράσεις, όπως υλοτομία, κυνήγι ή τουριστικές δραστηριότητες. Ωστόσο, τις τελευταίες δεκαετίες έχουν υποστεί αρκετές καταστροφές.

[thumb|right|263x263px|Παρθένο δάσος [Φρακτό όρος|Φρακτού Δράμας.]][thumb|right|296x296px|Καταρράκτης στο Παρθένο δάσος [Φρακτό όρος|Φρακτού Δράμας.]]
Στην Ελλάδα, γνωστό "Παρθένο Δάσος" βρίσκεται στο Φρακτό όρος, στο βόρειο άκρο του ελληνικού τμήματος της ορο­σειράς της Ροδόπης, το οποίο καταγράφηκε το 1979.

Ένα παρθένο δάσος έχει αυτή την ονομασία διότι η εξέλιξή του ακολούθησε τους κανόνες της φύσης και δε διαταράχθηκε από τον άνθρωπο εδώ και τουλάχιστον 500 χρόνια. Βέβαια με τη λέξη παρθένο δεν εννοούμε ότι δεν υπήρξε καμία ανθρώπινη παρουσία και δραστηριότητα, αλλά ότι οι μέχρι τώρα ήπιες ανθρώπινες επιδράσεις δεν επηρέασαν τον χαρακτήρα του αδιατάρακτου δασικού οικοσυστήματος. Η μορφή του παρθένου διαφέρει από τα κοινά δάση, επειδή σε αυτό συνυπάρχουν διάφορα είδη πλατύφυλλων και κωνοφόρων από μικρές ηλικίες και ύψη μέχρι και γερασμένα ή ξερά δένδρα μεγάλου ύψους. Η ορατότητα είναι μικρή εξαιτίας της πυκνής βλάστησης, ενώ είναι αδιάβατο λόγω και των επικείμενων δένδρων. Στο παρθένο δάσος η πιθανότητα συνάντησης με κάποιο άγριο ζώο είναι μεγάλη, γιατί αυτά βρίσκονται σε μεγάλους πληθυσμούς και δε φοβούνται την παρουσία μας, αφού δεν έχουν συνηθίσει σε ανθρώπινες οχλήσεις.

## Εξωτερικοί σύνδεσμοι
* 
* "Virgin forest" definition
* Greenpeace - Δάση υπό εξαφάνιση
* Νομαρχιακή Αυτοδιοίκηση Δράμας - Δάσος Φρακτού

Κατηγορία:Οικοσυστήματα
Κατηγορία:Δάση
Κατηγορία:Δασολογία
Αντιόχεια (της Ισαυρίας)

Η Αντιόχεια της Ισαυρίας ή **Αντιόχεια η Λαμωτίς** κτίστηκε ανατολικότερα του Κράγου παρά το ποταμό Λάμο και κατά τον Στέφανο Βυζάντιο στη χώρα με το όνομα Λαμουσία, εξ ου και Αντιόχεια η Λαμωτίς.

Από τα ευρήματα στη περιοχή (Δ. παράλια της Τραχείας Χαράδρου παρά το σημερινό Χαλαντράν) και σε πινακίδα που αναγράφεται "επίνειο Λαμωτών" εικάζεται ότι η Αντιόχεια αυτή εκτεινόταν από την Αντιόχεια (του Κράγου) μέχρι και του Χαράδρου. Συνεπώς η επωνυμία Αντιόχεια της Ισαυρίας δεν πρέπει να ευσταθεί αφού η Ισαυρία ήταν χώρα βορειότερη, ορεινή, στις βόρειες πλαγιές του Ταύρου μεταξύ της Λυκαονίας προς Β., της Πισιδίας προς Δ. και της Τραχείας Κιλικίας προς Ν. 

## Σημειώσεις





Κατηγορία:Αντιόχεια
Κατηγορία:Αρχαίες πόλεις της Μικράς Ασίας
Λουξεμβουργιανή γλώσσα

Τα **Λουξεμβουργιανά** (Λουξεμβουργιανά: **Lëtzebuergesch**, Γαλλικά: **Luxembourgeois**,  Γερμανικά: **Luxemburgisch**) είναι μία Δυτική Γερμανική γλώσσα που ομιλείται στο Λουξεμβούργο. Υιοθετήθηκε ως επίσημη γλώσσα το 1984. Ομιλείται επίσης σε μικρά μέρη του Βελγίου, της Γαλλίας και της Γερμανίας, καθώς και από μερικούς απογόνους Λουξεμβούργιων μεταναστών στις ΗΠΑ και απόδημους στην Τρανσυλβανία της Ρουμανίας (*Siebenbürgen*). Παγκοσμίως υπάρχουν περίπου 400.000 ομιλητές Λουξεμβουργιανών. 

Τα Λουξεμβουργιανά ανήκουν στην Κεντρική Γερμανική ομάδα των Άνω Γερμανικών γλωσσών, όπως και τα πρότυπα Γερμανικά. Ωστόσο, είναι κάτι παραπάνω από απλά μια Γερμανική διάλεκτος. Τα Λουξεμβουργιανά δανείζονται πολλές Γαλλικές λέξεις. Για παράδειγμα, η λέξη για τον οδηγό λεωφορείου είναι *Buschauffeur*, ενώ στα γερμανικά είναι *Busfahrer* και στα γαλλικά *Chauffeur de bus*. Είναι σχετικά εύκολο σε όσους μιλάνε Γερμανικά να καταλάβουν τα Λουξεμβουργιανά, αλλά πιο δύσκολο να τα μιλήσουν σωστά λόγω της Γαλλικής επιρροής. 

Από την άλλη, τα γραπτά Λουξεμβουργιανά συχνά επιδεικνύουν φανερή επιρροή από τα Άνω Γερμανικά στη σύνταξη και τα ιδιώματα και συνήθως εκπλήττουν όσους έχουν ευχέρεια στην ανάγνωση Γερμανικών ως ουσιαστικά καθαρά Γερμανικά μεταμφιεσμένα ως ξένη γλώσσα. Φαίνεται πως η ιδέα της κατάλληλης γραφής των Λουξεμβουργιανών είναι ακόμα κατά πολύ εξαρτημένη στην κανονιστική Γερμανική γραμματική. Σύμφωνα μ’αυτό, τα Λουξεμβουργιανά φτάνουν πιο κοντά στο να ονομαστούν μερικά ως Γερμανική διάλεκτος απ’ό,τι τα Ολλανδικά, τα οποία επίσης έχουν φανερή συγγένεια με τα Γερμανικά αλλά αξιοπρόσεκτα πιο αποκλίνοντα από αυτή τη γλώσσα στο συντακτικό, την σειρά των λέξεων και τα ιδιώματα. 

Μερικές λέξεις είναι διαφορετικές από τα Άνω Γερμανικά αλλά έχουν αντίστοιχα στις Γερμανικές διαλέκτους. Ένα παράδειγμα είναι η λέξη πατάτα, που είναι *Gromper* στα Λουξεμβουργιανά, αλλά *pomme de terre* στα Γαλλικά και *Kartoffel* στα Άνω Γερμανικά. 

Άλλες λέξεις είναι αποκλειστικές στα Λουξεμβουργιανά, όπως για παράδειγμα η λέξη για το σπίρτο που είναι "*Fixfeier*”". 

Τα πρότυπα Γερμανικά αποκαλούνται στο Λουξεμβούργο "*Däitsch*", ή μερικές φορές, υποτιμητικά, "*Preisësch*" (Πρώσικα). Η συχνότερη χρήση τους είναι στις εφημερίδες του Λουξεμβούργου, και στα σχολεία. Η βασική διοικητική γλώσσα στο Λουξεμβούργο είναι τα Γαλλικά. Τα Λουξεμβουργιανά χρησιμοποιούνται από όλους τους ραδιοφωνικούς σταθμούς στο Λουξεμβούργο και ομιλούνται από τους περισσότερους κατοίκους του. 

## Παραπομπές


Κατηγορία:Δυτικές γερμανικές γλώσσες
Κατηγορία:Γλώσσες του Βελγίου
Κατηγορία:Γλώσσες της Γαλλίας
Κατηγορία:Γλώσσες της Γερμανίας
Κατηγορία:Γλώσσες του Λουξεμβούργου
Βρετανία (αποσαφήνιση)

Με το όνομα **Βρετανία** συνήθως αναφέρονται:

*Το Ηνωμένο Βασίλειο, ανεξάρτητο κράτος
*Το νησί Μεγάλη Βρετανία, βορειοδυτικά της ηπειρωτικής Ευρώπης

Χρησιμοποιείται όμως σαν ονομασία και για:

*Το Βασίλειο της Μεγάλης Βρετανίας, που υπήρξε από το 1707 ως το 1800.
Σλοβακική γλώσσα

Η **σλοβακική γλώσσα** (**slovenčina**, **slovenský jazyk**) είναι μια ινδοευρωπαϊκή γλώσσα, πιο συγκεκριμένα μια Δυτική Σλαβική γλώσσα (μαζί με βασικά την Τσεχική, την Πολωνική και τις Σορβικές γλώσσες). Ανήκει στην τσεχοσλοβάκικη ομάδα των δυτικών σλαβικών γλωσσών. Τα σλοβακικά είναι ιδιαίτερα συγγενή των Τσέχικων, και οι ομιλητές των δύο χωρών συνήθως αλληλοκατανοούνται αρκετά καλά. Τα σλοβάκικα εμφανίζουν ιδιαίτερη συγγένεια και με τα πολωνικά. Οι ομιλητές των δύο γλωσσών μπορούν να αλληλοκατανοηθούν σε ένα ικανοποιητικό βαθμό. 

Τα Σλοβακικά ομιλούνται στη Σλοβακία (από πέντε εκατομμύρια ανθρώπους), τις ΗΠΑ (500.000, μετανάστες), την Τσεχία (320.000, εξαιτίας της πρώην Τσεχοσλοβακίας), Ουγγαρία (110.000, παλαιά εθνική μειονότητα), Σερβία-Βοϊβοντίνα (60.000, παλαιά εθνική μειονότητα), Ρουμανία (22.000, παλαιά εθνική μειονότητα), Πολωνία (20.000, όπου έχει καθεστώς αναγνωρισμένης μειονοτικής γλώσσας), Καναδά (20.000, μετανάστες) Αυστραλία (μετανάστες), Αυστρία, Βουλγαρία, Κροατία (5.000) και σε κάποιες άλλες χώρες. 

Όπως και οι άλλες σλαβικές γλώσσες, τα σλοβάκικα είναι συγχωνευτική γλώσσα με περίπλοκη μορφολογία και σχετικά ευέλικτη σειρά των λέξεων. Το λεξιλόγιο της έχει μεγάλες επιρροές από τα λατινικά, τα γερμανικά και άλλες σλαβικές γλώσσες.

Η τσεχοσλοβάκικη ομάδα αναπτύχθηκε εντός των Δυτικών Σλαβικών γλωσσών κατά τον Υψηλό Μεσαίωνα, ενώ η διαμόρφωση της πρότυπης μορφής των τσεχικών και των σλοβακικών έλαβε χώρα στις αρχές της σύγχρονης εποχής. Στα ύστερα μέσα του 19ου αιώνα, το σύγχρονο σλοβακικό αλφάβητο και γραπτό πρότυπο κωδικοποιήθηκε από τον Λιουντοβίτ Στουρ και τροποποιήθηκε από τον Μάρτιν Χατάλα. Οι μοραβικές διάλεκτοι που ομιλούνται στο δυτικό μέρος της χώρας, κατά μήκος των συνόρων της χώρας με την Τσεχία ταξινομούνται μερικές φορές ως σλοβάκικες, αν και μερικές δυτικές παραλλαγές τους συγγενεύουν περισσότερο με τα τσέχικα. Όπως και να'χει, αυτές οι διάλεκτοι σχηματίζουν τις διαλέκτους-γέφυρα ανάμεσα στις δύο γλώσσες.

## Εξωτερικοί σύνδεσμοι

* Εισαγωγή στη Σλοβάκικη Γλώσσα

## Παραπομπές

Κατηγορία:Δυτικές Σλαβικές γλώσσες
Κατηγορία:Γλώσσες της Σλοβακίας
Κατηγορία:Γλώσσες της Τσεχίας
Κατηγορία:Σλοβακική γλώσσα
Τεχνητό δάσος

**Τεχνητό δάσος** είναι το δάσος που δημιουργείται με την επέμβαση του ανθρώπου, μέσω φυτεύσεων ή αναδασώσεων που διενεργεί.

Η ίδρυση ενός τεχνητού δάσους, πραγματοποιείται σε εκτάσεις όπου προϋπήρχε δάσος που καταστράφηκε για διάφορους λόγους και δεν μπορεί να αναγεννηθεί (ή αναγεννιέται αργά), είτε και σε εδάφη που προηγουμένως ήταν γυμνά. 

Σκοποί της δημιουργίας ενός τεχνητού δάσους είναι η αντιπλημμυρική-αντιδιαβρωτική προστασία και σταθεροποίηση του εδάφους, η αποκατάσταση του φυσικού περιβάλλοντος και της οικολογικής ισορροπίας, η αισθητική αναβάθμιση του τοπίου (π.χ. σε περιαστικές θέσεις) κ.λπ.

Κατηγορία:Οικοσυστήματα
Κατηγορία:Δάση
Φυσικό δάσος

Ο όρος **φυσικό δάσος** εννοεί το δάσος το οποίο έχει δημιουργηθεί από μόνο του, αλλά από ένα σημείο και μετά η οικολογία του και βασικά η ανάπτυξη και αναγέννησή του, άρχισε να επηρεάζεται από τον ανθρώπινο παράγοντα.

Με την άνθιση της επιστήμης της Δασολογίας και την εξέλιξη της σχετικής πρακτικής, που ονομάζεται δασοκομία, ο άνθρωπος ήρθε σε θέση να μπορεί να φροντίζει και να εκμεταλλεύεται αειφορικά το δάσος.

Άλλες διακρίσεις δασών, ανάλογα με τον τρόπο δημιουργίας τους και τη σχέση τους με τον άνθρωπο, είναι το τεχνητό και το παρθένο.

Κατηγορία:Οικοσυστήματα
Κατηγορία:Δάση
Κατηγορία:Δασολογία
Χαλκόκοτα

εναλλ.=Χαλκόκοτα (Plegadis falcinellus)|μικρογραφία|'''Χαλκόκοτα''' (''Plegadis falcinellus'')
Η **Χαλκόκοτα** (*Plegadis falcinellus*) (Λινναίος 1766) ανήκει στην οικογένεια των Θρησκειορνιθιδών (*Threskiornithidae*) και θεωρείται προστατευόμενο είδος που κινδυνεύει με εξαφάνιση. Είναι μεταναστευτικό είδος που ξεχειμωνιάζει νότια της Σαχάρας και επιστρέφει στην Ευρώπη στα μέσα του Απρίλη. Σχηματίζει μικρές αποικίες φωλιάζοντας σε πυκνούς καλαμιώνες ή συστάδες δέντρων. Γεννά 3 με 6 αυγά που τα επωάζει κυρίως το θηλυκό για 21 περίπου ημέρες. Τρέφεται κυρίως με υδρόβια έντομα, βδέλλες, σκουλήκια, μικρά καρκινοειδή και σπάνια με μικρά ψάρια και αμφίβια.

## Περιγραφή

Έχει σκούρο καστανοκόκκινο φτέρωμα που από μακριά μοιάζει με μαύρο. Την αναπαραγωγική περίοδο αποκτά κυανοπορφυρές μεταλλικές ανταύγειες στα καλυπτήρια των φτερούγων της. Διαθέτει μακρύ ράμφος κυρτό προς τα κάτω. Πετάει πάντα με το λαιμό τεντωμένο, τα πόδια απλωμένα και το μέγεθος της φτάνει τα 56 εκατοστά.

## Βιότοπος

Φωλιάζει σε υγροβιότοπους γλυκού νερού με πυκνή υδροχαρή βλάστηση, καλαμιώνες μαζί με ερωδιούς.

## Γεωγραφική εξάπλωση

Απαντάται. συνήθως στους υγροβιότοπους Λίμνες Πρέσπες, λίμνη Κερκίνη και στον Αμβρακικό κόλπο. Κατά την ανοιξιάτικη μετανάστευση απαντάται και στον Αξιό ή στη Λέσβο ενώ τόσο μεταναστευτικά άτομα όσο και φωλιάζοντα απαντώνται και στη Νάξο.

## Αναπαραγωγή

Στην Ελλάδα το 1994 είχαν παρατηρηθεί 5–15 αναπαραγωγικά ζέυγη.

## Υποείδη
Υπάρχει ένα Υποείδος:
* Plegadis falcinellus falcinellus

## Εικόνες


Αρχείο:Plegadis.falcinellus.6874.jpg
Αρχείο:Ibis kasztanowatyRB.jpg
Αρχείο:Plegadis falcinellus MHNT.ZOO.2010.11.60.4.jpg|Museum specimen - Bitola, Macédoine
Αρχείο:PatTom Χαλκόκοτα στην λίμνη Κάρλα.jpg|alt=Patseas Thomas 2022 - Plegadis falcinellus, Karla lake, Greece|Χαλκόκοτα στην λίμνη Κάρλα, Ελλάδα.
Αρχείο:PatTom Χαλκόκοτα Κάρλα 2022.jpg|alt=Patseas Thomas 2022 - Plegadis falcinellus, Karla lake, Greece|Χαλκόκοτα στη Λίμνη Κάρλα, Ελλάδα
Αρχείο:PatTom Χαλκόκοτες στην λίμνη Κάρλα.jpg|alt=Patseas Thomas 2022 - Plegadis falcinellus, Karla lake, Greece|Χαλκόκοτες στην λίμνη Κάρλα, Ελλάδα


Κατηγορία:Θρησκειορνιθίδες
Κατηγορία:Πτηνά της Ευρώπης
Κατηγορία:Πτηνά της Ελλάδας
Κλάση

Η κλάση είναι ένας γενικός όρος που αναφέρεται στην κατηγοριοποίηση σε διάφορες επιστήμες. Μπορεί να αναφέρεται:

*Στην ομοταξία των ειδών.
*Σε κατηγορίες πλοίων.
*Μία αυτοτελής και αφαιρετική αναπαράσταση κάποιας κατηγορίας αντικειμένων, είτε φυσικών αντικειμένων του πραγματικού κόσμου είτε νοητών, εννοιολογικών αντικειμένων, σε ένα περιβάλλον αντικειμενοστρεφούς προγραμματισμού.
*Στην κατηγοριοποίηση των στατιστικών δεδομένων.
*Ένα υποσύνολο του P(X), όπου P(X) είναι δυναμοσύνολο του συνόλου X.
*Στην καθημερινή ζωή μπορεί να χρησιμοποιηθεί για οποιαδήποτε κατηγοριοποίηση.
*Ίσως αποτελεί λανθασμένη λεκτική απόδοση της λέξης κλάσμα.
Τάξη

**Τάξη** είναι η αναγκαία συνθήκη σε μια διάταξη (σχέδιο πόλης ή κτιρίου, γραπτός ή προφορικός λόγος, μουσικό κομμάτι κλπ) ώστε να μπορεί να γίνεται αντιληπτή η συνολική της δομή αλλά και οι λεπτομέρειες της δομής που έχουν σημαντικό ρόλο στη διάταξη αυτή. Η τάξη δίνει την αίσθηση της ιεράρχησης της σημαντικότητας στη δομή, καθώς αυτή διακλαδίζεται. Κάνει δυνατή την εστίαση σε ομοιότητες και διαφορές, σε πράγματα που ταιριάζουν και διαφέρουν. Βοηθά στη συνολική κατανόηση ενός συστήματος μέσω μιας «εικόνας» που τα περιττά δεν περιλαμβάνονται, τα απαραίτητα δεν παραλείπονται και τα μη κυρίαρχα χαρακτηριστικά παραμένουν δευτερεύοντα.

Aπό παρόμοιες εννοιολογικές επιδράσεις προήλθε και ο χαρακτηρισμός του δωματίου -σχολικής  αίθουσας στην οποία διδάσκονται μαθητές, με τη λέξη σχολική "τάξη"

## Πηγές - Παραπομπές


Κατηγορία:Οργάνωση
Βραχονησίδα

thumb|300 px|Βραχονησίδα του Σαρωνικού κόλπου
thumb|300px
**Βραχονησίδα** (Rocky islet, κατά μετάφραση του "Mediterranean Pilot vol.VI") είναι ένα μικρό και ακατοίκητο νησί χωρίς καμία οικονομική δραστηριότητα, συνήθως μικρότερο από νησίδα. Κριτήριο για τον χαρακτηρισμό ενός νησιού ως βραχονησίδας είναι το αν μπορεί να διατηρηθεί επ' αυτών ανθρώπινος πληθυσμός και να αναπτυχθεί αυτόνομη οικονομική ζωή.

## Το ερώτημα της υφαλοκρηπίδας
Οι βραχονησίδες, αν και μικρής αξίας αυτές καθαυτές για μια χώρα, είναι σε ορισμένες περιπτώσεις αντικείμενα διεκδίκησης μεταξύ χωρών καθώς και αιτίες μικροσυρράξεων όπως η Ζουράφα. Η αιτία είναι ότι οι βραχονησίδες, ως γη, υπό ορισμένες προϋποθέσεις που ορίζονται από το Διεθνές Δίκαιο θαλάσσης (ΔΔΘ), μπορούν ακόμη και να οριοθετήσουν γύρω τους υφαλοκρηπίδα, επεκτείνοντας έτσι κατά πολύ τα όρια κυριαρχίας μιας χώρας.

Τα νησιά έχουν κι αυτά κατά το Διεθνές Δίκαιο υφαλοκρηπίδα και σε 134 κράτη ΑΟΖ. Εξαίρεση αποτελούν σύμφωνα με το άρθρο 121 της Σύμβασης του ΟΗΕ για το Δίκαιο της Θάλασσας του 1982 οι βράχοι, *οι οποίοι δεν μπορούν να διατηρήσουν ανθρώπινο πληθυσμό ή αυτόνομη οικονομική ζωή*. Αυτοί οι βράχοι έχουν μεν αιγιαλίτιδα ζώνη (χωρικά ύδατα), δεν έχουν όμως δικαίωμα στην υφαλοκρηπίδα ή στην αποκλειστική οικονομική ζώνη. Το Διεθνές Δικαστήριο της Χάγης στην υπόθεση της υφαλοκρηπίδας της Βόρειας Θάλασσας το 1969, στην οποία αναγνώρισε ότι το δικαίωμα στην υφαλοκρηπίδα αποτελεί διεθνές έθιμο που δεσμεύει όλα τα κράτη, αναγνώρισε ότι απόκλιση από τον κανόνα είναι ότι το παράκτιο κράτος έχει δικαιώματα επί της υφαλοκρηπίδας δικαιολογείται μόνο για *νησίδες, βράχους και ελαφρές προεξοχές της ακτής* (*islets, rocks and minor coastal projections / îlots, rochers ou légers saillants de la côte*, σκέψη 57 της απόφασης), άρα εξ' αντιδιαστολής οι εθιμικοί κανόνες για την ύπαρξη και εκμετάλλευση της υφαλοκρηπίδας που δεσμεύουν όλα τα κράτη ανεξάρτητα από Διεθνείς Συνθήκες καλύπτουν και τα νησιά (όχι όμως τις «νησίδες, βράχους και ελαφρές προεξοχές της ακτής»).

## Βραχονησίδες: Λόγος αντιπαράθεσης
Αντιπαραθέσεις για ακατοίκητες βραχονησίδες έχουν σημειωθεί, κατά καιρούς, στις θαλάσσιες περιοχές Ιαπωνίας, Κορέας, Κίνας, Αραβικού Κόλπου, Ερυθράς Θάλασσας, Λιβύης, Νήσων Φώκλαντ, Παναμά κ.α.. 

Πρόσφατα παραδείγματα υπήρξαν τα Ίμια στο Αιγαίο Πέλαγος και το Περεχίλ. Τα Ίμια έγιναν πεδίο στρατιωτικής αντιπαράθεσης Ελλάδας - Τουρκίας, γνωστή ως Κρίση των Ιμίων το 1996, ενώ το Περεχίλ (Μαροκινό όνομα Λεϊλά), πεδίο στρατιωτικής αντιπαράθεσης Ισπανίας - Μαρόκου το 2002.

## Εξωτερικοί σύνδεσμοι
* 
* 


Κατηγορία:Διεθνές Δίκαιο Θαλάσσης
Νησί

**Νησί** η **νήσος** είναι μεγάλο κομμάτι ξηράς που περικλείεται από νερό, ανεξαρτήτως του εάν βρίσκεται σε λίμνη, σε ποτάμι ή στην θάλασσα. Τα νησιά μπορεί να έχουν το μέγεθος ενός βράχου -βραχονησίδες- ή ακόμη και μιας ολόκληρης ηπείρου, όπως η Αυστραλία. Το μεγαλύτερο νησί της Γης, αφαιρουμένων την ηπείρων, είναι η Γροιλανδία με έκταση 2.166.086 τετρ. χλμ. Σχηματίζονται με διάφορους τρόπους. Ένας από αυτούς είναι η δράση υποθαλάσσιων ηφαιστείων. Η λάβα που στερεοποιείται αυξάνει το ύψος των ηφαιστείων, τα οποία ξεπροβάλλουν από την επιφάνεια της θάλασσας. Τέτοια παραδείγματα νησιών είναι η Χαβάη, η Ισλανδία, η Σαντορίνη κ.λπ. Άλλος τρόπος σχηματισμού είναι από τη δράση των κοραλλιών που σχηματίζουν τις λεγόμενες ατόλες, χαμηλά νησιά με αμμώδεις παραλίες. Άλλα νησιά σχηματίστηκαν από την ανύψωση της στάθμης της θάλασσας ή από τη δράση ρηγμάτων, τη μετακίνηση των πλακών και την κατακόρυφη μετακίνηση τμημάτων του φλοιού.

Τα μικρά νησιά ονομάζονται νησίδες ή νησάκια, ενώ μια ομάδα από πολλά νησιά σε μεγάλη υδάτινη μάζα ονομάζεται αρχιπέλαγος.

## Δείτε επίσης
* Φυσική γεωγραφία

## Παραπομπές



Κατηγορία:Διεθνές Δίκαιο Θαλάσσης
Γοφάρι

Το **γοφάρι** (λουφάρι, δαγκανιώρος, δοντάς) είναι η κοινή ονομασία του ψαριού του οποίου το επιστημονικό όνομα είναι Pomatomus saltatrix. Συγγενεύει με το σαβρίδι,τη λίτσα  και το μαγιάτικο.  

Είναι ένα μεγάλο ψάρι που ζει στη Μεσόγειο και τον Ατλαντικό. Το μήκος του φθάνει και τα 2 μέτρα και το βάρος του τα 50 κιλά. Τα συνηθέστερα μεγέθη σε Ελληνικά ύδατα κοιμαίνονται μεταξύ 0,5-7 κιλών, αν και κατά καιρούς σημειώνονται συναντήσεις με γοφαρια άνω των 10 κιλών. 

Το σώμα του είναι πλακωτό και μακρουλό, έχει χρώμα μολυβί και γαλαζοπράσινη ράχη, ασημόλευκη κοιλιά και με μια χαρακτηριστική έντονα μαύρη γραμμή από το κεφάλι μέχρι την ουρά, που σημειωτέον σβήνει μόλις ψοφήσει το ψάρι. Μπροστά από το ραχιαίο πτερύγιο φέρει έξι  αγκάθια. Το στόμα του φθάνει μεχρι πίσω από τα μάτια του. Το κεφάλι του είναι μεγάλο αναλογικά με το μέγεθος του ψαριού ενώ το στόμα του είναι οπλισμένο με πολύ γερά και κοφτερά δόντια,ικανά να κόψουν συρμάτινες αρματωσιές και να προκαλέσουν σοβαρούς τραυματισμούς στον άνθρωπο .

Είναι  ψάρι και ζει κοντα στις ακτές και τις εκβολές ποταμών, σπανιοτερα στο πέλαγος. Στις ακτές πλησιάζει την Άνοιξη. Κυριολεκτικά αποδεκατίζει τα κοπάδια μικρών ψαριών. Το κρέας του θεωρείται από ένα συγκεκριμένο ποσοστό ατόμων ότι είναι "νόστιμο" για κατανάλωση.

Η αλιεία του γοφαριού στις ελληνικές θάλασσες, από στατιστική άποψη, παρακολουθείται. Συγκεκριμένα το 2001 αλιεύθηκαν 511 τόνοι, το 2002 512 τόνοι και το 2003 291 τόνοι.

## Τρόποι Ψαρέματος
Το γοφάρι ψαρεύεται αποτελεσματικά  με ζωντανά ψάρια όπως κέφαλους και ζαργάνες. Επίσης αλιεύεται και με την , με πολυάγκιστρα και ψαροδόλια, ενώ αισθητά λιγότερες είναι οι συλλήψεις τέτοιων ψαριών με παραγάδια αφρού η άλλες τεχνικές.

## Δείτε επίσης
*Αλιεία
*Κατάλογος ελληνικών αλιευμάτων 

## Εξωτερικοί σύνδεσμοι
* 
* 
* 

Κατηγορία:Ψάρια ελληνικών θαλασσών
Κατηγορία:Αλιεύματα
Κατηγορία:Περκόμορφα
Σωβινισμός

Ο **σωβινισμός** είναι η αφοσίωση σε μια ομάδα στην οποία κάποιος ανήκει, ιδιαίτερα όταν αυτή η αφοσίωση προϋποθέτει μοχθηρία και μίσος εναντίον μιας αντίπαλης ομάδας.Ο όρος έλκει την καταγωγή του από τον Νικολά Σωβέν, έναν στρατιώτη του Ναπολέοντα Α΄ Βοναπάρτη κατά τη διάρκεια της Πρώτης Γαλλικής Αυτοκρατορίας, εξαιτίας του φανατικού του ζήλου για τον αυτοκράτορά του. 

Ο όρος εισήλθε σε δημόσια χρήση εξαιτίας μιας ιδιαίτερα επιτυχημένης σατιρικής απεικόνισης του Σωβάν στο Γαλλικό θεατρικό έργο *[[La Cocarde Tricolore]]* (Η Τρίχρωμη Κονκάρδα), που παρουσιάστηκε το 1831. Σ' αυτό ο ήρωας Σωβέν (Chauvin) είχε το ίδιο πάθος με το συνονόματο αξιωματικό.

## Σωβινισμός ως Εθνικισμός

Στο "*Ιμπεριαλισμός, Εθνικισμός, Σωβινισμός*", *Πολιτική Κριτική*, η Χάνα Άρεντ περιγράφει τον όρο:

:*Ο σωβινισμός είναι ένα σχεδόν φυσικό προϊόν της εθνικής αρχής στον βαθμό που ξεπηδά κατευθείαν από την παλαιά ιδέα της «εθνικής αποστολής.» ...(Μια) εθνική αποστολή θα μπορούσε να ερμηνευθεί με ακρίβεια ως η διαφώτιση (από το έθνος με την αποστολή αυτή) άλλων, λιγότερο τυχερών λαών οι οποίοι, για κάποιο λόγο, έχουν από θαύμα αφεθεί από την ιστορία χωρίς μια εθνική αποστολή. Όσο η αρχή αυτή δεν αναπτύχθηκε στην ιδεολογία του σωβινισμού και παρέμεινε στο μάλλον ακαθόριστο βασίλειο της εθνικής ή ακόμα εθνικιστικής υπερηφάνειας, συχνά κατέληξε σε μια υψηλή αίσθηση ευθύνης για την ευημερία υπανάπτυκτων λαών.*

Ο όρος δεν προϋποθέτει την κρίση πως ο σωβινιστής έχει σωστή ή λάθος γνώμη, αλλά πως είναι τυφλός και χωρίς λογική στην πορεία σχηματισμού αυτής της γνώμης, αγνοώντας όποια δεδομένα να κατευνάσουν τη ζέση του. Ωστόσο, στη σύγχρονη χρήση του, ο όρος χρησιμοποιείται συχνά μειωτικά για να υποδηλώσει πως ο σωβινιστής είναι παράλογος και λάθος στην γνώμη του.

## Σωβινισμός ως σεξισμός

Η φράση αντρικός σωβινισμός πρωτοεμφανίστηκε τη δεκαετία του 60' με την άνοδο του φεμινισμού και χρησιμοποιείται για την περιγραφή της πίστης στην αντρική ανωτερότητα. Κοινή είναι και η μειωτική φράση "*Αντρικό σωβινιστικό γουρούνι*" ως μειωτική για έναν άντρα που θεωρείται πως έχει σεξιστική συμπεριφορά έναντι των γυναικών. 

## Δείτε επίσης
* Αντρικός σωβινισμός
* Μισανδρισμός
* Μισογυνισμός
* Σεξισμός
* Ρατσισμός

## Εξωτερικοί σύνδεσμοι
* 
* 

Κατηγορία:Εθνικισμός
Κατηγορία:Φύλο
Κατηγορία:Προκαταλήψεις
Κεβρήνη

Η **Κεβρήνη** (ή **Κεβρηνία** ή τα **Κέβρηνα**) ήταν αρχαία πόλη στην στη περιοχή της Τρωάδας (ονομάστηκε από τον κοντινό ποταμό Κεβρήνα). 

Οι κάτοικοί της είχαν κάποτε μεταφερθεί, από τον Αντίγονο, έναν από τους διαδόχους του Μεγάλου Αλεξάνδρου, για να οικοδομήσουν την Αντιγόνεια. Η επιστροφή των Κεβρηνών στην πόλη τους επετράπη όταν η Αντιγόνεια περιήλθε στον Λυσίμαχο, ο οποίος τη μετονόμασε σε Αλεξάνδρεια (300 π.Χ.).

Όταν ο Σέλευκος πέθανε, το 281 π.Χ., μαζί με τον γιό του Αντίοχο κυβερνούσαν σχεδόν όλη τη Μικρά Ασία μέχρι τον Ελλήσποντο. Φαίνεται ότι μάλλον τότε μετονομάστηκε προς τιμή του Αντιόχου, από τους ίδιους τους κατοίκους σε Αντιόχεια *η εν Τρωάδι*. Έχουν διασωθεί και νομίσματα της πόλης αυτής αργυρά του Στ' και Ε' π.Χ. αιώνα ως και νεότερα με την επιγραφή από τη μία πλευρά ΑΝΤΙ(ΟΧΕΩΝ)  και από την άλλη ΚΕ(ΒΡΗΝ). 

Η πόλη κατοικήθηκε από την αρχαϊκή ως την υστερο-ρωμαϊκή περίοδο.

Σήμερα τα ερείπιά της αναγνωρίζονται παρά τη θέση Fuğla Tepe, κοντά στο χωριό Bayramiç της επαρχίας Τσανάκκαλε της Τουρκίας, στο βουνό Τσαλ Νταγ (Çal Dağ).

## Παραπομπές


Κατηγορία:Αντιόχεια

Κατηγορία:Αρχαίες πόλεις της Τρωάδας
Νικολά Σωβέν

Ο **Νικολά Σωβέν** (Γαλλικά: Nicolas Chauvin) (πιθανόν γεννημένος στο Rochefort της Γαλλίας, περ. 1790) ήταν μια ημι-μυθική φιγούρα στρατιώτη και πατριώτη που υπηρέτησε στον Πρώτο Στρατό της Γαλλικής Δημοκρατίας και επακόλουθα στον Μεγάλο Στρατό (*La Grande Armée*) του Ναπολέοντα Α΄ Βοναπάρτη. Από το όνομά του προέρχεται ο όρος σωβινισμός. 

Ο Σωβέν στρατολογήθηκε στην ηλικία των 18, και υπηρέτησε καλά και με τιμή. Ήταν γνωστό πως είχε τραυματιστεί 17 φορές στην υπηρεσία του έθνους, γεγονός που οδήγησε στην σοβαρή παραμόρφωσή του και στον ακρωτηριασμό του. Για την πίστη του και την αφοσίωσή του, ο ίδιος ο Ναπολέοντας του προσέφερε το *Ξίφος της Τιμής* και επίδομα 200 φράγκων. 

Το διακεκριμένο πρακτικό της υπηρεσίας του Σωβέν και η αγάπη και αφοσίωσή του για τον Ναπολέοντα, που διήρκεσαν παρά το τίμημα που πρόθυμα πλήρωσε, του απέφεραν μόνο περίγελω και γελοιοποίηση στην μετα-Ναπολεόντεια Γαλλία. Το έθνος είχε χάσει τον πρότερο ιδεαλισμό του, και ο παθιασμένος εθνικισμός είχε μειωθεί. Διακωμωδήθηκε σε διάφορα θεατρικά έργα που δημιουργήθηκαν για την αυθεντική Βοντβίλ (*Vaudeville*), συμπεριλαμβανομένου του *La Cocarde Tricolore* (*Η Τρίχρωμη Κοκάρδα*) (1831). 

Μέσω των έργων στα οποία ο Σωβέν έγινε χαρακτήρας, επινοήθηκε ο όρος «σωβινισμός» ως περιγραφικός της υπερβολικής εθνικιστικής ζέσης. 

Καθώς η ιστορική μορφή έγινε δραματική μορφή, της αποδόθηκαν πράξεις και γνωρίσματα που ήταν κατά πολύ ανακριβή. Μία παράσταση έλεγε πως γεννήθηκε στις 4 Ιουλίου του 1776 και εισήλθε στον Επαναστατικό Στρατό ως στρατολογημένος κατά τη διάρκεια του Βασιλείου του Τρόμου. Οι ψευδείς αυτές πληροφορίες διαδόθηκαν από κάποιους ιστορικούς μέσω της χρήσης αυτών των μυθοπλασιών ως δευτερεύουσες πηγές. Οι πιο κριτικοί σύγχρονοι ιστορικοί έχουν καταρρίψει αυτούς τους μύθους, αφήνοντας μια καλύτερη εικόνα του ανθρώπου ως πατριώτη.

Κατηγορία:Γάλλοι στρατιωτικοί
Κατηγορία:Γάλλοι φανταστικοί χαρακτήρες
Πανεπιστήμιο της Ζυρίχης

Το **Πανεπιστήμιο της Ζυρίχης** (στα γερμανικά: *Universität Zürich*) είναι το μεγαλύτερο πανεπιστήμιο της Ελβετίας, στην πόλη της Ζυρίχης. Ιδρύθηκε στις 29 Απριλίου του 1833 με σχολές θεολογίας, νομικής, ιατρικής και φιλοσοφίας. Σήμερα, το Πανεπιστήμιο διαθέτει σχολές για θεολογία, τέχνες, επιστήμη, ιατρική, κτηνιατρική, οικονομικά και νομική. 

## Ιστορία

Το Πανεπιστήμιο ιδρύθηκε το 1833 όταν τα υπάρχοντα κολέγια θεολογίας, νομικής και ιατρικής ενώθηκαν μαζί με τη νεοσύστατη σχολή Φιλοσοφίας για να δημιουργήσουν το Πανεπιστήμιο της Ζυρίχης. Αυτό ήταν το πρώτο Πανεπιστήμιο στην Ευρώπη ποου ιδρύθηκε από το κράτος και όχι από έναν μονάρχη ή την εκκλησία. Από το 1847 το πανεπιστήμιο επέτρεψε σε γυναίκες να ακούν φιλοσοφικά μαθήματα, και δέχτηκε την πρώτη γυναίκα διδακτορική φοιτήτρια το 1866. Η Σχολή της Κτηνιατρικής προστέθηκε το 1901, καθιστώντας την την παλαιότερη τέτοια σχολή παγκοσμίως. Το 1914, το Πανεπιστήμιο μεταφέρθηκε σε νέο κτιριακό συγκρότημα στην *Rämistrasse 71*, σχεδιασμένο από τον αρχιτέκτονα *Karl Moser*.

## Απόφοιτοι του Πανεπιστημίου

* Άλμπερτ Αϊνστάιν
* Βίλχελμ Κόνραντ Ρέντγκεν
* Καρλ Σπίτελερ
* Βάλτερ Χόλενβεγκερ
* Καρλ Νέγκελι

## Καθηγητές του Πανεπιστημίου

* Βίλχελμ Κονραντ Ραίντγκεν (Φυσικής, 1901)
* Θέοντορ Μόμμσεν (Λογοτεχνίας, 1902)
* Άλφρεντ Βέρνερ (Χημείας, 1913)
* Λέοπολντ Στέφαν Ρουτζίκα (Χημείας, 1913)
* Μαξ φον Λάουε (Φυσικής, 1914)
* Άλμπερτ Αϊνστάιν (Φυσικής, 1921)
* Έρβιν Σρέντινγκερ (Φυσικής, 1933)
* Πέτερ Ντέμπυε (Χημείας, 1937)
* Πωλ Κάρρερ (Χημείας, 1937)
* Βάλτερ Ρούντολφ Χές (Ιατρικής, 1949)
* Καρλ Άλεξ Μούλλερ (Φυσικής, 1987)
* Ρολφ Μ. Ζινκερνάγκελ (Ιατρικής, 1996)

## Μουσείο

* Ιστορίας της Ιατρικής

## Εξωτερικοί σύνδεσμοι
* Επίσημη ιστοσελίδα
* Ινστιτούτο Εγκεφαλικής Έρευνας

Ζυριχης
Κατηγορία:Ζυρίχη
Αντιόχεια Πισιδίας

Η **Αντιόχεια της Πισιδίας** ήταν αρχαία πόλη της Μικράς Ασίας παρά τη μεθόριο της Φρυγίας και Πισιδίας. Τα ερείπια απεκάλυψαν ο Αρουντέλ και ο Ότο φον Ρίχτερ εντός της σημερινής πόλης Γιάλοβα του Βιλαετίου Χαμινταμπάντ της Τουρκίας. Κτίστηκε επί ιερού χώρου φρυγιακού αδύτου στη δεξιά όχθη του αρχαίου χείμαρρου Ανθίου από τον Σέλευκο τον Νικάτορα πριν το 280 π.Χ. Επί ρωμαϊκής περιόδου απετέλεσε «ελεύθερη πόλη» (189 π.Χ.).
Ήταν μια καθαρά ελληνική πόλη που διατηρούσε όλες τις παραδόσεις, ήθη και έθιμα παρότι βρισκόταν πλησίον Φρυγών με μικτό πληθυσμό και πολλούς ιουδαίους. Στα τέλη του 3ου αιώνα στην Αντιόχεια Πισιδίας έζησε η Αγία Μαρίνα η μεγαλομάρτυς, καθώς επίσης και οι άγιοι Κυπριανός και Ιουστίνα.

Πριν το 11 π.Χ. ο Αυτοκράτωρ Αύγουστος την κατέστησε ρωμαϊκή αποικία με το όνομα Καισάρεια γενόμενη έκτοτε κέντρο της πολιτικής και στρατιωτικής διοίκησης της νότιας Γαλατίας. Ο εκρωμαϊσμός της έγινε γρήγορα μέχρι των ημερών του Κλαύδιου (41 – 54 μ.Χ) όταν την επισκέφθηκε ο Απόστολος Παύλος (Πρ. Αποστ. 13:14, 14:21, 16:6 και 18:23) και ο Βαρνάβας όπου κήρυξαν τη νέα θρησκεία. Στη δεύτερη επίσκεψή τους κατέστησαν την πόλη κέντρο χριστιανικής κίνησης για όλη την περιοχή της βόρειας Πισιδίας και σε μεγάλη ακτίνα εντός της Φρυγίας. Αργότερα η **Αντιόχεια** αυτή έγινε από τις πρώτες, έδρα Μητροπολίτη, κατά δε τη Βυζαντινή περίοδο πρωτεύουσα της Βόρειας Πισιδίας.

Από τα ερείπια συνάγεται ότι υπήρξε πόλη ελληνορωμαϊκού τύπου με ισχυρή οχύρωση. Βρέθηκαν πολλά αρχαία νομίσματα εποχής Αυγούστου μέχρι Κλαύδιου του Γοτθικού. Άπαντα χαλκά φέρουν την λατινική επιγραφή COL. CAES. ANTIOCH.  δηλαδή Colonia Caesaria Antiochia (= Αποικία Καισάρεια Αντιόχεια) και τα γράμματα S.R. δηλαδή Senatus Romanus. Πολλά αναφέρονται στη λατρεία του Μηνός «Ασκινού» που κατείχε διάσημο ιερό στην πόλη αυτή. Ο θεός παρίσταται σε όρθια στάση με φρύγιο πίλο και μηνίσκο στους ώμους κρατώντας στη δεξιά σκήπτρο και στην αριστερά τη Νίκη, στηρίζοντας το ένα πόδι επί βουκράνου και δίπλα ίσταται πετεινός. Επίσης βρέθηκαν πολλές λατινικές επιγραφές, μεταξύ των οποίων και αντίγραφο πεπραγμένων (Res Gestae) του Αυγούστου.

## Εξωτερικοί σύνδεσμοι
* Βιβλικά μέρη https://web.archive.org/web/20090130150600/http://www.bibleplaces.com/pantioch.htm (στα αγγλικά)
* Φωτογραφίες του αρχαιολογικού χώρου της Αντιόχειας https://web.archive.org/web/20160305132510/http://www.padfield.com/turkey/antioch-pisidia/

Κατηγορία:Αντιόχεια
Κατηγορία:Αρχαίες πόλεις της Πισιδίας
Κατηγορία:Αρχαιολογικοί τόποι στην Τουρκία
Κατηγορία:Επαρχία Ισπάρτας
Καρλ Σπίτελερ

Ο **Καρλ Φρίντριχ Γκέοργκ Σπίτελερ** (γερμανικά: Carl Friedrich Georg Spitteler, 24 Απριλίου 1845 - 29 Δεκεμβρίου 1924) ήταν Ελβετός ποιητής οραματιστικής φαντασίας και συγγραφέας απαισιόδοξων αλλά ηρωϊκών στίχων. Δημοσίευσε την πρώτη του ποιητική συλλογή *Prometheus und Epithemus* το 1881.  Το 1919 βραβεύτηκε με Βραβείο Νόμπελ Λογοτεχνίας.

## Έργα
* 1881 Prometheus und Epimetheus 
* 1883 Extramundana 
* 1888 Bacillus 
* 1889 Das Bombardement von Åbo
* 1889 Schmetterlinge 
* 1890 Das Wettfasten von Heimligen 
* 1891 Friedli der Kolderi
* 1891 Gustav 
* 1892 Literarische Gleichnisse 
* 1892 Der Ehrgeizige 
* 1896 Balladen 
* 1897 Der Gotthard 
* 1898 Conrad, der Leutnant
* 1898 Lachende Wahrheiten 
* 1900 Die Auffahrt 
* 1901 Hera die Braut 
* 1903 Die hohe Zeit 
* 1904 Ende und Wende 
* 1905 Olympischer Frühling (Epos)
* 1906 Imago 
* 1920 Meine frühesten Erlebnisse
* 1924 Prometheus der Dulder

## Παραπομπές


## Εξωτερικοί σύνδεσμοι

*Έργο του Καρλ Σπιτελερ στο Projekt Gutenberg

Κατηγορία:Ελβετοί ποιητές
Κατηγορία:Ελβετοί μυθιστοριογράφοι
Κατηγορία:Βραβευμένοι με Νόμπελ Λογοτεχνίας
MIME

Το **Multipurpose Internet Mail Extensions** (**MIME**) είναι ένα πρότυπο δικτύου για την ηλεκτρονική αλληλογραφία. Σχεδόν όλο το ηλεκτρονικό ταχυδρομείο του διαδικτύου διαβιβάζεται μέσω SMTP σε μορφή (format) ΜΙΜΕ. Το ηλεκτρονικό ταχυδρομείο διαδικτύου συνδέεται τόσο πολύ με τα πρότυπα SMTP και MIME ώστε μερικές φορές καλείται SMTP/MIME e-mail.

## Εισαγωγή
Το βασικό πρωτόκολλο μετάδοσης ηλεκτρονικού ταχυδρομείου Διαδικτύου, SMTP, υποστηρίζει χαρακτήρες ASCII 7-bit, οπότε μπορούν να σταλούν μόνο μηνύματα που περιέχουν κείμενο στην αγγλική γλώσσα. Το MIME καθορίζει τους μηχανισμούς για να στέλνονται και άλλα είδη πληροφοριών σε ένα ηλεκτρονικό μήνυμα, συμπεριλαμβανομένου και κείμενο σέ άλλες γλώσσες (πέρα από τα αγγλικά), χρησιμοποιώντας και άλλη κωδικοποίηση χαρακτήρων, εκτός από τον ASCII, καθώς επίσης και 8-bit δυαδικό περιεχόμενο όπως τα αρχεία που περιέχουν εικόνες, ήχους, ταινίες και προγράμματα υπολογιστών. Το MIME είναι επίσης ένα θεμελιώδες συστατικό των πρωτοκόλλων επικοινωνίας όπως το HTTP, το οποίο απαιτεί τα δεδομένα να μεταφέρονται στα πλαίσια των ηλεκτρονικών ταχυδρομείων σαν μηνύματα, ακόμη και αν τα στοιχεία δεν είναι πραγματικά ηλεκτρονικό μήνυμα. 

Κατά κανόνα η κωδικοποίηση του μηνύματος γίνεται αυτόματα στον υπολογιστή του αποστολέα και η αποκωδικοποίηση γίνεται είτε από έναν πελάτη ηλεκτρονικού ταχυδρομείου (mail client) όπως το Outlook ή ο Thunderbird, ή από έναν διακομιστή ηλεκτρονικού ταχυδρομείου (mail server), μόλις παραληφθεί το μήνυμα.

## Δείτε επίσης
* Ηλεκτρονικό ταχυδρομείο
* Unicode

## Εξωτερικοί σύνδεσμοι
* 

Κατηγορία:Πρότυπα διαδικτύου
Κατηγορία:Ηλεκτρονικό Ταχυδρομείο
Ελισάβετ Σαχτούρη

Η **Ελισάβετ Σαχτούρη** είναι Ελληνοαμερικανίδα εξελικτική βιολόγος, φουτουρίστρια, σύμβουλος επιχειρήσεων, διοργανώτρια εκδηλώσεων και σύμβουλος των Ηνωμένων Εθνών για θέματα αυτοχθόνων πληθυσμών. Είναι διάσημη λέκτορας, προσωπικότητα της τηλεόρασης και του ραδιοφώνου, συγγραφέας των βιβλίων *[[EarthDance]]*, *Biology Revisioned,* το οποίο έγραψε μαζί με τον Γουίλις Χάρμαν, και *A Walk Through Time: From Stardust To Us*.

Ήταν καλεσμένη στην Κίνα από την Εθνική Επιστημονική Ένωση της Κίνας και οργάνωσε τη Γιορτή της Γης το 2000 στην Αθήνα. Συμμετείχε στο συνέδριο Ανθρωπότητα 3000 του Ιδρύματος για το Μέλλον και στο σεμινάριο *Synthesis Dialogues* με τον Δαλάι Λάμα στη Νταραμσάλα. Είναι σύμβουλος εταιριών και κυβερνητικών οργανισμών στην Αυστραλία, τη Βραζιλία, και τις Η.Π.Α..

Η Δόκτωρ Σαχτούρη τελείωσε τη μεταδιδακτορική εργασία της στο Αμερικανικό Μουσείο Φυσικής Ιστορίας στη Νέα Υόρκη και δίδασκε στο Πανεπιστήμιο της Μασαχουσέτης και στο MIT. Ήταν επιστημονική συγγραφέας για την τηλεοπτική σειρά Horizon. 

Έζησε κυρίως στην Ελλάδα και στις Περουβιανές Άνδεις. Προσπαθεί να προωθήσει ένα όραμα που πιστεύει ότι θα έχει ως αποτέλεσμα μια καλύτερη ποιότητα ζωής για την ανθρωπότητα, με αρμονία μέσα στα μεγαλύτερα οικοσυστήματα της Γης και του Σύμπαντος. 

Έχει διοργανώσει τα σεμινάρια *Γαία* μαζί με τους συνεργάτες της Τζέιμς Λάβλοκ *(James Lovelock)* και Λιν Μαργκούλις *(Lynn Margulis)*.

## Αρθρογραφία
*Μετά τον Δαρβίνο
*Skills for the Age of Sustainability: Tachi Kiuchi's Tokyo newsletter,  The Bridge, May 2002
*Living Systems in Evolution. World Parliament of Religions. Cape Town, South Africa,  December 1999

## Βιβλία
*Earthdance - Living Systems in Evolution (with prologue by Brian Swimme and epilog by Sidney Liebes).
**Biology Revisioned*, with Willis Harman, North Atlantic Publishers 1998. ISBN ?
*A Walk Through Time: From Stardust to Us, Wiley 1998.

## Κείμενα online
*Άρθρα και συνεντεύξεις
*LifeWeb - άρθρα και βιβλία

## Εξωτερικοί σύνδεσμοι
*Επίσημη ιστοσελίδα της Ελισάβετ Σαχτούρη
*Δείτε δωρεάν video clips της Ελισάβετ Σαχτούρη στην Big Picture TV

## Παραπομπές


*Το άρθρο βασίστηκε στο [http://en.wikipedia.org/wiki/Elisabet_Sahtouris αντίστοιχο άρθρο] της αγγλικής Βικιπαίδειας.*

Κατηγορία:Έλληνες βιολόγοι
Κατηγορία:Έλληνες συγγραφείς του 21ου αιώνα
Κατηγορία:Αμερικανοί συγγραφείς
Κατηγορία:Αμερικανοί ελληνικής καταγωγής
Κατηγορία:Αμερικανίδες βιολόγοι
Αντιόχεια (η Αραβική)

Η μόνη πληροφορία για την **Αντιόχεια** την Αραβική (ή Αντιόχεια της Μεσοποταμίας) είναι ότι κτίσθηκε, κατά τον Πλίνιο, από τον Νικάνορα (ένας από τους Ηγεμόνες της Μεσοποταμίας). Λεγόταν και Αντιόχεια Αραβίς. 

Σύμφωνα με τους εκδότες του *[[Barrington Atlas of the Greek and Roman World]]*, η πόλη δανείστηκε και τα ονόματα Τήλα (ή Τηλαψός), Αντωνινόπολις, Κωνσταντία, Κωνσταντίνα και Μαξιμιανόπολις. Παράλληλα ο Στέφανος Βυζάντιος βασιζόμενος σε κάποιον *αξιόπιστον άνδρα* ονόματι Ουράνιο αναφέρει: 

Επομένως μπορεί η Αντιόχεια να έφερε και το επιπλέον όνομα Νικηφόριον, πράγμα που μπορεί να δικαιώνει τον Ρωμαίο Αππιανό:

Ίσως να εννοούσε την Αντιόχεια Αραβική ή το Νικηφόριον του Μεγάλου Αλεξάνδρου στον Ευφράτη. Πρόκειται για την σημερινή Βιρανσεχίρ στην επαρχία της Έδεσσας (Sanliurfa), η οποία όπως δηλώνει και το όνομά της (ερειπωμένη πόλη) είχε καταστραφεί πολλές φορές στο παρελθόν. Κατά την παράδοση εκεί υπάρχουν οι τύμβοι του Ιώβ και του προφήτη Ηλία.

## Πηγές
*Γιόχαν Γκούσταφ Ντρόιζεν *Ιστορία των Επιγόνων του Μεγάλου Αλεξάνδρου* 

Κατηγορία:Ελληνιστική περίοδος
Κατηγορία:Αντιόχεια
Κατηγορία:Αρχαίες πόλεις της Μεσοποταμίας
Ανδρικός σωβινισμός

Ο **Ανδρικός σωβινισμός** είναι φεμινιστικός όρος που αναφέρεται στην πίστη όσων θεωρούν πως οι άνδρες είναι ανώτεροι των γυναικών. Ο όρος «σωβινιστής» αρχικά χρησιμοποιήθηκε για να περιγράψει όποιον επιδεικνύει φανατική αφοσίωση για την πατρίδα του. Η λέξη εφαρμόστηκε αργότερα από το γυναικείο απελευθερωτικό κίνημα της δεκαετίας του '60, για την περιγραφή των ανδρών που υποστηρίζουν την ιδέα της γυναικείας κατωτερότητας. 

Οι περισσότεροι άνδρες σωβινιστές σύζυγοι ασκούν πλήρη εξουσία επί των γυναικών τους. Μερικοί μάλιστα επιθυμούν από τις γυναίκες τους να γεννούν μόνο γιους, και σε ορισμένες κοινωνίες σε περίπτωση που γεννηθεί κορίτσι, τότε μπορεί να συντελέσουν βρεφοκτονία του θηλυκού μωρού, ή ο άντρας να πάρει νέα σύζυγο. Αυτό είναι πολύ ασυνήθιστο στον αναπτυγμένο κόσμο τη σύγχρονη εποχή. 

Οι άνδρες σωβινιστές αντιτίθενται μερικές φορές στον φεμινισμό και κάποιοι θεωρούν τα κορίτσια σαν παιδιά δεύτερης τάξης. Η αντίθετη πίστη είναι αυτή της γυναικείας ανωτερότητας. 

## Βλέπε επίσης

* Γυναικείος σωβινισμός
* Σωβινισμός
* Νικολάς Σωβέν
* Μισογυνισμός
* Μισανδρισμός

Κατηγορία:Διαχωρισμός φύλων
Κατηγορία:Σωβινισμός
Θάλασσα της Τασμανίας

Η **Θάλασσα της Τασμανίας** είναι το μεγάλο υδάτινο σώμα που βρίσκεται ανάμεσα στην Αυστραλία και τη Νέα Ζηλανδία. Αποτελεί νοτιο-δυτικό τμήμα του Νότιου Ειρηνικού Ωκεανού. Η θάλασσα έλαβε το όνομά της από τον Ολλανδό εξερευνητή Άμπελ Γιάνσζοον Τάσμαν, που ανακάλυψε τη Νέα Ζηλανδία και την Τασμανία. Ο Βρετανός εξερευνητής Τζέιμς Κουκ αργότερα εξερεύνησε εκτεταμένα την Τασμανική Θάλασσα στη δεκαετία του 1770 ως μέρος του πρώτου ταξιδιού των εξερευνήσεών του. 

Η Θάλασσα της Τασμανίας θεωρείται από τον Διεθνή Υδρογραφικό Οργανισμό πως περιλαμβάνει τα ύδατα που βρίσκονται ανατολικά των Αυστραλιανών πολιτειών των Νέα Νότια Ουαλία, Βικτώρια και Τασμανία. Η βόρεια πολιτεία του Κουίνσλαντ γειτνιάζει με την Κοραλλική Θάλασσα, και το όριο μεταξύ της Νέας Νότιας Ουαλίας και του Κουίνσλαντ χρησιμοποιείται επίσης ως όριο μεταξύ των δύο θαλασσών. 

Στη Θάλασσα της Τασμανίας βρίσκονται ένας αριθμός νησιωτικών ομάδων, πέρα από τα παράκτια νησιά που βρίσκονται κοντά στην Αυστραλιανή και Νεοζηλανδέζικη ηπειρωτική χώρα.

Τασμανιας
Κατηγορία:Τασμανία
Κατηγορία:Γεωγραφία της Νέας Ζηλανδίας
Κατηγορία:Γεωγραφία της Αυστραλίας
Υδατογραφία

Με τον όρο **υδατογραφία**, ή τον αντίστοιχο διεθνή **ακουαρέλα**, (από την ιταλική γλώσσα), αναφέρεται ένα συγκεκριμένο είδος ζωγραφικής στην οποία τα τριμμένα χρώματα, που λέγονται και *νερομπογιές*, διαλύονται σε νερό κι αναμιγνύονται με μια μικρή ποσότητα στερεωτικού υλικού, που παλαιότερα ήταν το αραβικό κόμμι. Η τεχνική αυτή έγινε ιδιαίτερα δημοφιλής στους τοπιογράφους του 18ου αιώνα, όμως ο δεξιοτέχνης Άλμπρεχτ Ντύρερ την εφάρμοζε ήδη από τον 15ο αιώνα. Σε μερικά έργα του, χρησιμοποίησε ακουαρέλα για να απλώσει χρώμα στα σχήματα που είχε ήδη δημιουργήσει με μελάνι, ενώ σε άλλα τη διαχειρίστηκε πιο ελεύθερα. 

Τα χρώματα της υδατογραφίας πρέπει να είναι διάφανα, για να διακρίνεται το χαρτί κάτω από τη ζωγραφική επιφάνεια, στοιχείο που βοηθά στη δημιουργία λεπτών αποχρώσεων και την επιτυχημένη απόδοση των ατμοσφαιρικών συνθηκών. Τα χρώματα όμως μπορούν να χρησιμοποιηθούν και ως επικαλυπτικά (*[[γκουάς]]*), με προσθήκη κιμωλίας ή άλλων ουσιών στις χρωστικές. Ο Ντύρερ συχνά εφάρμοσε υδατογραφία και γκουάς στο ίδιο έργο, όπως π.χ. στον «Λαγό» και τη «Νεκρή Φύση» (*«Χλόη»*), που είναι από τα καλύτερα του είδους.

## Τεχνική
[thumb|left|250px|«Νεαρός λαγός», ακουαρέλα του [Άλμπρεχτ Ντύρερ, 1502]]
Οι υδατογραφίες γίνονται σχεδόν πάντα πάνω σε κάποιο ανθεκτικό χαρτί. Σε αντίθεση με τα ελαιοχρώματα, οι ακουαρέλες δεν προσφέρουν επικάλυψη του ενός χρώματος από το άλλο γιατί είναι αρκετά διάφανες. Αυτό πρακτικά σημαίνει ότι δεν μπορεί να καλυφθεί κάποιο σκούρο χρώμα με ένα άλλο πιο ανοιχτό. Συνήθως λοιπόν όταν ζωγραφίζεται μια υδατογραφία ο καλλιτέχνης ξεκινά από τις πιο ανοιχτές αποχρώσεις και προχωρά σταδιακά στις πιο σκούρες.

Το χρώμα μπορεί ανάλογα με την περίπτωση να απλώνεται πάνω σε στεγνό ή σε υγρό χαρτί με διαφορετικά κάθε φορά αποτελέσματα. Λόγω της απλότητας της χρήσης της υδατογραφίας και του γεγονότος ότι στεγνώνει γρήγορα και γίνεται με απλά σχετικά μέσα, η υδατογραφία είναι πάρα πολύ διαδεδομένη.

## Δείτε επίσης

* Ελαιογραφία
* Ακρυλική ζωγραφική

## Εξωτερικοί σύνδεσμοι
* Έργα του Ντύρερ  -- Περιλαμβάνονται και υδατογραφίες

Κατηγορία:Τεχνικές ζωγραφικής
Θεόφιλος (αποσαφήνιση)

Το όνομα **Θεόφιλος** μπορεί να αναφέρεται στα παρακάτω:

## Πολιτικοί
*Θεόφιλος των Παροπαμισάδων (2ος/1ος π.Χ. αιώνας) ανήλικος Ινδο-Έλληνας βασιλιάς.
*Θεόφιλος (αυτοκράτορας) (829-842 μ.Χ.) αυτοκράτορας του Βυζαντίου.
*Θεόφιλος της Αιθιοπίας (1708-1711 μ.Χ.) αυτοκράτορας της Αιθιοπίας
*Θεόφιλος Καμπερίδης (1930-2022) Έλληνας πολιτικός ποντιακής καταγωγής.
*Θεόφιλος Ξανθόπουλος (1957-σήμερα) Έλληνας δικηγόρος και πολιτικός.
*Θεόφιλος Λεονταρίδης (1956-σήμερα) Έλληνας πολιτικός βουλευτής της Νέας Δημοκρατίας.

## Εκκλησία
*Θεόφιλος ο Αντιοχεύς (π. 163 μ.Χ.) Χριστιανός απολογητής, επίσκοπος στην Αντιόχεια της Συρίας και φιλόσοφος.
*Θεόφιλος (Καινή Διαθήκη) (;) όνομα στο οποίο απευθύνονται το  *Κατά Λουκά ευαγγέλιο* και οι *Πράξεις των Αποστόλων*.
*Θεόφιλος Γοτθίας (; - 341 μ.Χ.) χριστιανός επίσκοπος των Γότθων.
*Θεόφιλος ο Αλεξανδρείας (; - 412 μ.Χ.) Πατριάρχης της Αλεξάνδρειας.
*Θεόφιλος Πρωτοσπαθάριος (περ. 7ος μ.Χ. αιώνας) πολυγραφώτατος συγγραφέας ελληνικών ιατρικών έργων.
*Άγιος Θεόφιλος ο ομολογητής (8ος μ.Χ. αιώνας) άγιος και μοναχός από την Τιβεριούπολη, σήμερα Στρώμνιτσα.
*Πατριάρχης Ιωάννης Ζ΄ Γραμματικός (8ος μ.Χ. αιώνας) εικονομάχος πατριάρχης Κωνσταντινουπόλεως.
*Θεόφιλος Β΄ Αλεξανδρείας (10ος/11ος μ.Χ. αιώνας) Έλληνας Ορθόδοξος Πατριάρχης της Αλεξάνδρειας μεταξύ 1010 και 1020.
*Όσιος Θεόφιλος Μυροβλύτης (1460-1548) μοναχός και λόγιος της μονής Ιβήρων του Αγίου Όρους από την Ζίχνη της Μακεδονίας.
*Θεόφιλος ο Κορυδαλλεύς (1570-1646) λόγιος,  φιλόσοφος, κληρικός και μητροπολίτης της Ορθόδοξης Εκκλησίας.
*Θεόφιλος Παγκώστας (1764-1833) Πατριάρχης Αλεξανδρείας από το 1805 έως το 1825.
*Μητροπολίτης Αθηνών Θεόφιλος (1790-1873) Έλληνας Ορθόδοξος Ιεράρχης.
*Πατριάρχης Ιεροσολύμων Θεόφιλος Γ΄ (1952-σήμερα)
*Μητροπολίτης Λευκάδος και Ιθάκης Θεόφιλος (1963-σήμερα)

## Στρατιωτικοί
*Θεόφιλος Κουρκούας (10ος μ.Χ. αιώνας) βυζαντινός στρατηγός και παππούς του αυτοκράτορα Ιωάννη Α΄ Κουρκούα του Τζιμισκή

## Άλλα πρόσωπα
### Έλληνες
*Θεόφιλος Καΐρης (1784–1853) Νεοέλληνας διαφωτιστής, φιλόσοφος, διδάσκαλος του Γένους και πολιτικός.
*Θεόφιλος Χατζημιχαήλ (1870-1934) λαϊκός ζωγράφος.
*Θεόφιλος Βορέας (1873-1954) Έλληνας καθηγητής πανεπιστημίου.
*Θεόφιλος Δ. Φραγκόπουλος (1923-1998) Έλληνας ποιητής, πεζογράφος και μεταφραστής.
*Θεόφιλος Βέικος (1936-1995) Έλληνας καθηγητής φιλοσοφίας.
*Θεόφιλος Σεχίδης (1972-2019) Έλληνας κατά συρροή δολοφόνος.

### Ξένοι
*Θεόφιλος Γκωτιέ (Théophile Gautier) (1811-1872) Γάλλος ρομαντικός ποιητής, δραματουργός.
*Θεόφιλος Χάνσεν (Theophilus Hansen) (1813-1891) Δανός αρχιτέκτονας.

## Άλλα
### Αστρονομία
* Θεόφιλος (κρατήρας), κρατήρας της σελήνης.

### Πλοία
* Ε/Γ - Ο/Γ Θεόφιλος, πλοίο της ΝΕΛ.